Diari Oficial de la Generalitat Valenciana


Sumari del DOGV 8187, del 11-12-2017 (2017/10329)

Informació pública de l'expedient de modificació substancial de l'autorització ambiental integrada amb avaluació d'impacte ambiental i revisió de les millors tècniques disponibles (MTD) d'una explotació avícola de gallines ponedores, ubicada a Algemesí.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8187

Data del DOGV
:   11-12-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/10181


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient de modificació substancial de l'autorització ambiental integrada amb avaluació d'impacte ambiental i revisió de les millors tècniques disponibles (MTD) d'una explotació avícola de gallines ponedores, ubicada a Algemesí. [2017/10591]  
De conformitat amb el que estableixen l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, i l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 080/16 IPPC, relatiu a GOO 4900 Avícola Girbés, amb CIF Y33129825, que té com a objecte la modificació substancial de l'autorització ambiental integrada de l'explotació avícola.  
  
  
- Peticionari: JXF 7606 Avícola Girbés.  
- Emplaçament: parcel·les 239, 266, 276, 305, 306 i 309 del polígon 49 del terme municipal d'Algemesí (València).  
- Projecte: projecte bàsic refós per a la modificació substancial de l'autorització ambiental integrada d'una explotació avícola de gallines ponedores en el terme municipal d'Algemesí (València).  
- Capacitat: es vol incrementar amb 122.790 places per a gallines ponedores, per la qual cosa la capacitat total final quedaria en 267.126 ponedores en gàbia, 2.472 gallines camperoles i 54.960 polletes de recria.  
  
S'informa de manera general perquè en el termini de 30 dies hàbils, a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i les persones particulars interessades puguen presentar les al·legacions que estimen convenients.  
  
Durant aquest termini, les persones interessades podran examinar els projectes presentats en la Direcció General de Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural: ciutat administrativa 9 d'Octubre, torre 1, carrer Castán Tobeñas, 77, de València, i en l'Ajuntament d'Algemesí (València), on estaran exposats en hores d'atenció al públic.  
  
Quan el període d'informació pública haja acabat, s'anunciarà en el Diari Oficial de la Generalitat Valenciana el moment en què es podrà consultar l'informe relatiu a les al·legacions presentades en la web de la Conselleria d'Agricultura, Medi Ambient, Canvi Climàtic i Desenvolupament Rural.  
  
València, 17 d'octubre de 2017.- El director general de Canvi Climàtic i Qualitat Ambiental: Joan Piquer Huerga.